ننگرهار والی لیگی نینگ سوزچیسی عطاالله خوگیانی, جلال آباد شهریده محللی قوماندان لردن بیری بولگن ملک دهقان نینگ قوریقچی لرینی تشووچی موتر نینگ اوتیاتگن پیتده یول چیککه سی گه اورنه تیلگن ماین نینگ پارتلب کیتگن لیگی نی بیلدیردی.
سوزچی اوشبو حادثه عاقبتیده کوپلب کیشی نینگ جان بیرگن لیگی و یره لنگن لیگی نی معلوم قیلدی.
ننگرهار ولایتی امنیه قوماندان لیگی نینگ سوزچی سی احمد فرید ایسه, جلال آباد شهری نینگ تورتینچی ناحیه سیده یوز بیرگن اوشبو حادثه عاقبتیده بیر نفر عادی اهالی نینگ جان بیرگن لیگی 18 کیشی نینگ یره لنگن لیگی نی بیلدیردی.
یره لنگن کیشی لرنینگ 3 نفری نینگ ملک دهقان نینگ قوریقچی لری دن عبارت ایکن لیک لری بیلدیریلدی.
یره لنگن کیشی لرنینگ کسلخانه گه آلیب باریلگن لیگی بیلدیریلرایکن, خوددی شوو کیشی لردن بعضی لری نینگ ساغلیق وضعیتی نینگ اونچه لیک یخشی ایمس لیگی معلوم قیلیندی.
خوددی شوو انفجار حادثه سی نینگ مسئولیتی نی ایسه حاضرچه هیچ بیر تامان اوز بوینی گه آلگن ایمس.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
